stanford-oval/wikipedia huggingface dataset:
גמלת סיעוד

גמלת סיעוד ניתנת במסגרת חוק ביטוח סיעוד של המוסד לביטוח לאומי אשר נחקק בשנת 1980 והחל לפעול באפריל 1988.
גמלת סיעוד הנה גמלה הניתנת לזכאים כשירותי סיעוד או כקצבה חודשית על מנת לספק סיוע לתושבים מבוגרים התלויים בזולת לצורך ניהול שיגרת יום תקינה או לחלופין זקוקים להשגחה צמודה על מנת לשמור על ביטחונם או ביטחון הסובבים אותם.
גמלת סיעוד ניתנת כחלופה למעבר הזכאי למוסד סיעודי כבית אבות ומאפשרת לזכאים לזכות לטיפול ולהשגחה לה הם זקוקים מבלי לצאת מחיק ביתם, משפחתם והקהילה.
זכאות לגמלת סיעוד

בהתאם לחוק סיעוד, זכאות לגמלת סיעוד אפשרית בתנאים הבאים:
• תושבות - על התובע להיות תושב ישראל.
• מגורים - על התובע להתגורר בביתו או בבית דיור מוגן \ מקבץ דיור ולא במסגרת הנמצאת בפיקוח משרד הבריאות או הרווחה (בית חולים סיעודי או בית אבות למשל).
• התאמת גיל - על התובע להיות לאחר גיל פרישה (נשים מגיל 62 ומעלה, גברים מגיל 67 ומעלה).
• תלות בזולת - על התובע לעבור מבחן תלות (ADL) על ידי נציגי המוסד לביטוח לאומי ולקבל ניקוד המגדיר אותו כבעל תלות ממשית בזולת.
• מבחן הכנסה - על ההכנסות החודשיות של התובע להיות בטווח המאפשר בין 100% ל-50% זכאות לגמלת סיעוד.
• ללא זכאות לגמלאות נוספות מאוצר המדינה (כגמלה לטיפול אישי) או מן המוסד לביטוח לאומי (כגמלה לשירותים מיוחדים לנכים).
מבחן הכנסה

כחלק מן המדדים הנבחנים לצורך מתן או אי מתן זכאות לגמלת הסיעוד, על התובע להיות בטווח הכנסה חודשית מוגדרת, חריגה מהטווח המוגדר תשלול מן התובע את הזכות לגמלה באופן חלקי או מלא.
בהתאם להנחיות המוסד לביטוח לאומי כפי שפורסמו בחודש ינואר 2015:
אדם יחיד בעל הכנסה חודשית של עד 10,551 ש"ח או בני זוג בעלי הכנסה חודשית של עד 15,827 ש"ח יהיו זכאים לגמלת סיעוד מלאה באם ימצאו מתאימים בשאר המדדים הנבחנים.
אדם יחיד בעל הכנסה חודשית של 10,551 ש"ח - 15,827 ש"ח או בני זוג בעלי הכנסה חודשית של 15,827 - 23,740 ש"ח יהיו זכאים לגמלת סיעוד בהיקף של 50% מהגמלה המלאה.
מבחן תלות

מבחן תלות יבוצע במקום מגוריו של מבקש הגמלה עד שבועיים מיום הגשת התביעה. את מבחן התלות ינהל נציג המוסד לביטוח לאומי (בדרך כלל אחות או פיזיותרפיסטית).
במבחן התלות יבחנו מדדים שונים על מנת לקבוע את מידת התלות של התובע בזולת ואת ביטחונו האישי בשהותו ללא השגחה.
מרכיבים מרכזיים עליהם ניתן דגש בעת מבחן התלות:
ניידות - מידת מסוגלותו של מבקש הגמלה לנוע בביתו, שימוש בעזרים כהליכון או מקל הליכה. במידה והתובע מרותק לכיסא גלגלים או למיטתו יחושב ציונו כלא מסוגל להתנייד.
קימה - מידת יכולתו של התובע לקום ממצב שכיבה למצב ישיבה ומסוגלותו לקום ממצב ישיבה לעמידה.
לבוש - יכולת תובע להתפשט ולהתלבש ברשות עצמו.
האכלה - יכולתו של התובע לבשל או לחמם אוכן מוכן בכוחות עצמו וכמו כן, יכולתו לאכול בכוחות עצמו.
היגיינה - יכולת התובע לשלוט בהפרשות הגוף (צואה ושתן בעיקר) ויכולתו או אי יכולתו להתקלח ברשות עצמו.
תוספות מיוחדות - ניקוד נוסף במבחן התלות יינתן לאדם המתגורר לבדו.
מידות זכאות

שיעור הזכאות לגמלת הסיעוד יקבע בהתאם לשכלול סך המדדים שנבחנו לאחר הגשת התביעה.
את מידת הזכאות ניתן לחלק לשלוש רמות:
100% זכאות - שוות ערך ל-9.75 שעות טיפול שבועיות.
150% זכאות - שוות ערך ל-16 שעות טיפול שבועיות.
168% זכאות - שוות ערך ל-18 שעות טיפול שבועיות.
מעבר לשעות הזכאות תוספת בשעות הטיפול יינתנו לזכאים המעוניינים במטפלת ישראלית, בהתאם לתוצאות מבחן ההכנסה:
זכאי גמלת סיעוד מלאה המעסיקים מטפלת ישראלית יהיו זכאים ל-19 שעות טיפול שבועיות בזכאות של 150% ול-22 שעות טיפול שבועיות בזכאות של 168%.
ובהתאמה לכך בזכאות ל-50% גמלה מפאת הכנסה גבוהה, תינתן תוספת של שעה וחצי ב-150% זכאות ותוספת של שלוש שעות ב-168% זכאות.
גמלה כספית
החל משנת 2010 נערך ניסוי ובמסגרתו יכלו חלק מן הזכאים המעסיקים עובד זר לקבל את הגמלה בכסף במקום בשירות בעין.
הניסוי לווה במחקר של מכון מאיירס-ג'וינט-ברוקדייל, וכיום כל מי שמעסיק עובד זר סיעודי רשאי לקבל את גמלת הסיעוד בכסף.
מידות זכאות > סל שירותים

זכאי הגמלה רשאים לבחור בסיוע הסיעודי שיינתן להם מתוך סל שירותים הקבוע בחוק, על מנת לאפשר עבורם ניהול שגרת חיים תקינה ולהוריד את עומס הטיפול ממשפחתם.
בין השירותים האפשריים למטופל הסיעודי:
טיפול סיעודי בבית, על ידי מטפלות\ים ישראלים או זרים.
מימון השתתפות במרכז יום למבוגרים.
השמת משדר מצוקה.
שירותי כביסה.
מוצרי ספיגה.
אופי השירות שיקבע עבור המטופל בפועל יהיה חייב באישור ועדה מקומית לענייני סיעוד באזור מגוריו.
הוועדה המקומית (מורכבת מנציגי המוסד לביטוח לאומי, עובדים סוציאליים ואחיות) תקבע בהתאם לשיעור הזכאות אילו שירותים יינתנו לזכאי ומי הגורם שיספק אותם עבורו.
כדי לאמוד מהם השירותים הנכונים ביותר עבור הזכאי, עובדים סוציאליים משירותי הרווחה העירוניים או קופת החולים יערכו ביקור מקצועי בביתו
ובסופו של יום את השירות יספקו חברת סיעוד ו/או ארגונים המוכרים על ידי המוסד לביטוח לאומי כנותני שירות באזור מגוריו של הזכאי.
הערות שוליים

↑  http://www.btl.gov.il/Publications/Skira_shnatit/2012/Documents/siud.pdf
↑  http://www.btl.gov.il/Laws1/02_0001_186100.pdf
↑  http://www.btl.gov.il/benefits/HozrimGimlaot/Hozrim/תדריך%20ועדות%20מקומיות-ה.שירותי%20סיעוד-כללי%201-11.pdf
ג'סטין הולידיי

| --- | --- |

הולידיי בשנת 2011
 לידה:  5 באפריל 1989 (בן 35) מישן הילס, קליפורניה, ארצות הברית
 עמדה:  קלע, סמול פורוורד
 גובה:  1.98 מטר
 מספר:  9
 מכללה:  אוניברסיטת וושינגטון
 דראפט:  לא נבחר, 2011
 קבוצות כשחקן
 2011–2012 2012–2013 2013 2013–2014 2014–2015 2015–2016 2016 2016–2017 2017–2019 2019 2019–2022  2022   2022–2023 2023 2023–:  אוקפי אלסטר איידהו סטמפיד פילדלפיה 76' סולנוקי אולאי גולדן סטייט ווריורס אטלנטה הוקס שיקגו בולס ניו יורק ניקס שיקגו בולס ממפיס גריזליס אינדיאנה פייסרס סקרמנטו קינגס   אטלנטה הוקס   דאלאס מאבריקס דנוור נאגטס
 הישגים כשחקן
 זכייה באליפות ה-NBA‏ (2015) זכייה באליפות הליגה ההונגרית (2014) זכייה בגביע ההונגרי (2014) זכייה בגביע הבלגי (2012)
ג'סטין אלאריק הולידיי (באנגלית: Justin Alaric Holiday; נולד ב-5 באפריל 1989) הוא כדורסלן אמריקאי המשחק עבור דנוור נאגטס מליגת ה-NBA, בעמדות הקלע והסמול פורוורד. שני אֶחָיו הצעירים, ג'רו וארון, משחקים אף הם ב-NBA.
קריירת מכללות

הולידיי נולד במישן הילס שבקליפורניה, ובשנת 2007 החל ללמוד באוניברסיטת וושינגטון. בשתי עונותיו הראשונות בקבוצת הכדורסל של האוניברסיטה מיעט לקבל דקות משחק וקלע כ-1.6 נקודות בממוצע למשחק בלבד, אך בעונה השלישית הציג שיפור והוצב בחמישייה הפותחת. לצד כוכבי הקבוצה אייזיאה תומאס וקווינסי פונדקסטר, התבלט הולידיי כשחקן הגנה מצטיין ונבחר לחמישיית ההגנה של העונה ב"מחוז Pac-10". במשחק שמינית גמר טורניר אליפות המכללות הוביל את קלעי וושינגטון עם 14 נקודות, אך קבוצתו הפסידה מול אוניברסיטת וירג'יניה המערבית בתוצאה 56–69. בעונתו הרביעית והאחרונה במכללות רשם הולידיי שיאי קריירה של 10.5 נקודות, 5.2 ריבאונדים, 2.1 אסיסטים ו-1.2 חטיפות בממוצע למשחק, אך וושינגטון הודחה כבר בסיבוב השני של טורניר המכללות.
קריירה מקצועית > השנים הראשונות

לאחר שלא נבחר על ידי אף קבוצה בדראפט ה-NBA‏ 2011, חתם הולידיי על חוזה באוקפי אלסטר מליגת העל הבלגית. בעונתו היחידה בקבוצה הוביל אותה לזכייתה הראשונה אי פעם בגביע הבלגי.
בעונת 2012/2013 עבר לשחק באיידהו סטמפיד מליגת הפיתוח של ה-NBA, והיה הקלעי המצטיין שלה עם ממוצע של 17.3 נקודות למשחק. באפריל 2013 חתם על חוזה בפילדלפיה 76' עד לסיום העונה, ובתשעת משחקיו בקבוצה קלע 4.7 נקודות בממוצע למשחק. על אף שעבר ל-NBA לקראת סיום העונה, נבחר הולידיי הן לחמישייה השלישית של העונה והן לחמישיית ההגנה השנייה של העונה בליגת הפיתוח.
לקראת עונת 2013/2014 עבר הולידיי לשחק בקבוצת סולנוקי אולאי מליגת העל ההונגרית, וזכה עמה באליפות הליגה ובגביע הליגה.
קריירה מקצועית > גולדן סטייט ווריורס

בעונת 2014/2015 חזר ל-NBA כאשר חתם על חוזה בגולדן סטייט ווריורס, ולאורך העונה קלע 4.3 נקודות למשחק ב-59 משחקים. גולדן סטייט זכתה באותה עונה באליפות ה-NBA הרביעית בתולדותיה והראשונה מזה 30 שנה, לאחר שגברה על קליבלנד קאבלירס בסדרת הגמר (4–2). במהלך הפלייאוף שותף הולידיי ל-11 דקות בסך הכול, ותרם 3 נקודות.
קריירה מקצועית > אטלנטה הוקס

ביולי 2015 חתם הולידיי על חוזה באטלנטה הוקס, וב-26 משחקיו בקבוצה קלע 2.6 נקודות בממוצע למשחק בלבד.
קריירה מקצועית > שיקגו בולס

בפברואר 2016 הועבר לשיקגו בולס, כחלק מטרייד משולש עם יוטה ג'אז. עד לסיום אותה עונה התברג ברוטציה הקבועה של הבולס, וקלע 6.5 נקודות ב-18.9 דקות בממוצע למשחק. במשחק האחרון של העונה קבע שיא קריירה של 29 נקודות במשחק מול פילדלפיה 76'.
קריירה מקצועית > ניו יורק ניקס

לקראת עונת 2016/2017 נשלח יחד עם דריק רוז בטרייד לניו יורק ניקס, בתמורה לרובין לופז, חוסה קלדרון וג'ריאן גרנט. הולידיי שותף בכל 82 משחקי הקבוצה באותה עונה, וקלע 7.7 נקודות למשחק כמחליפם מהספסל של כרמלו אנתוני וקורטני לי.
קריירה מקצועית > החזרה לשיקגו

ביולי 2017 חזר לשיקגו בולס, כאשר חתם על חוזה בקבוצה. בעונת 2017/2018 פתח הולידיי בכל 72 המשחקים בהם שותף, וקלע שיא קריירה של 12.2 נקודות בממוצע למשחק. בין 21 במרץ ל-19 בדצמבר 2018 קבע הולידיי שיא מועדון של 43 משחקים רצופים בהם קלע לפחות שלשה אחת.
קריירה מקצועית > ממפיס גריזליס

בינואר 2019, לאחר כעונה וחצי בשיקגו, הועבר בטרייד לממפיס גריזליס בתמורה למרשון ברוקס, ויין סלדן ושתי בחירות דראפט עתידיות. ב-7 באפריל 2019 קלע שיא קריירה חדש של 30 נקודות במשחק מול דאלאס מאבריקס.
קריירה מקצועית > אינדיאנה פייסרס

לקראת עונת 2019/2020 חתם על חוזה באינדיאנה פייסרס, בה הוא משתף פעולה עם אחיו הצעיר ארון הולידיי. ב-28 בדצמבר 2019 שיחקו ג'סטין וארון מול אחיהם ג'רו הולידיי מהפליקנס, ובכך לראשונה בתולדות ה-NBA השתתפו שלושה אחים באותו משחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | פילדלפיה | 9 | 0 | 15.8 | 0.333 | 0.250 | 0.750 | 1.6 | 1.7 | 0.3 | 0.7 | 4.7 |
| 2014/2015 | גולדן סטייט | 59 | 4 | 11.1 | 0.387 | 0.321 | 0.822 | 1.2 | 0.8 | 0.7 | 0.2 | 4.3 |
| 2015/2016 | אטלנטה | 26 | 1 | 10.1 | 0.329 | 0.222 | 0.500 | 1.0 | 0.4 | 0.5 | 0.2 | 2.4 |
| 2015/2016 | שיקגו | 27 | 4 | 18.9 | 0.413 | 0.433 | 0.815 | 2.3 | 1.7 | 0.7 | 0.6 | 6.5 |
| 2016/2017 | ניו יורק | 82 | 4 | 20.0 | 0.433 | 0.355 | 0.825 | 2.7 | 1.2 | 0.8 | 0.4 | 7.7 |
| 2017/2018 | שיקגו | 72 | 72 | 31.5 | 0.371 | 0.359 | 0.823 | 4.0 | 2.1 | 1.1 | 0.4 | 12.2 |
| 2018/2019 | שיקגו | 38 | 38 | 34.9 | 0.383 | 0.359 | 0.891 | 4.4 | 2.2 | 1.8 | 0.6 | 11.6 |
| 2018/2019 | ממפיס | 44 | 39 | 29.1 | 0.389 | 0.333 | 0.900 | 3.5 | 1.4 | 1.2 | 0.3 | 9.5 |
| 2019/2020 | אינדיאנה | 73 | 6 | 25.0 | 0.428 | 0.405 | 0.791 | 3.3 | 1.3 | 1.2 | 0.6 | 8.3 |
| 2020/2021 | אינדיאנה | 72 | 52 | 30.3 | 0.413 | 0.382 | 0.788 | 3.6 | 1.7 | 1.0 | 0.6 | 10.5 |
| 2021/2022 | אינדיאנה | 49 | 40 | 28.9 | 0.415 | 0.378 | 0.829 | 2.8 | 1.8 | 0.7 | 0.4 | 11.0 |
| 2021/2022 | סקרמנטו | 25 | 25 | 25.6 | 0.348 | 0.342 | 0.762 | 2.2 | 1.5 | 0.8 | 0.6 | 8.3 |
| 2022/2023 | אטלנטה | 28 | 0 | 14.7 | 0.384 | 0.345 | 0.000 | 0.8 | 0.9 | 0.2 | 0.4 | 4.5 |
| 2022/2023 | דאלאס | 18 | 2 | 16.4 | 0.367 | 0.286 | 0.625 | 1.8 | 0.9 | 0.8 | 0.5 | 4.4 |
| קריירה |  | 622 | 287 | 23.9 | 0.397 | 0.363 | 0.817 | 2.8 | 1.4 | 0.9 | 0.4 | 8.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | גולדן סטייט | 5 | 0 | 2.2 | 0.500 | 1.000 | 0.000 | 0.2 | 0.2 | 0.0 | 0.0 | 0.6 |
| 2019/2020 | אינדיאנה | 4 | 2 | 32.8 | 0.476 | 0.500 | 0.333 | 3.8 | 0.8 | 1.5 | 1.3 | 7.3 |
| קריירה |  | 9 | 2 | 15.8 | 0.478 | 0.529 | 0.333 | 1.8 | 0.4 | 0.7 | 0.6 | 3.6 |
הערות שוליים

↑  סטטיסטיקות המשחק בין וושינגטון לווירג'יניה המערבית, באתר sports-reference.com
↑  סטטיסטיקות המכללות של הולידיי, באתר sports-reference.com
↑  ביוגרפיה, באתר hoopshabit.com,‏ 27 באוקטובר 2014
↑  איידהו מצרפת 10 שחקנים, באתר oursportscentral.com,‏ 31 באוקטובר 2012
↑  הולידיי חותם על חוזה בפילדלפיה, באתר הקבוצה, 1 באפריל 2013
↑  ההכרזה על חמישיות העונה של ליגת הפיתוח לעונת 2013/2014, באתר הרשמי, 26 באפריל 2013
↑  הולידיי חותם על חוזה באולאי, באתר sportando.com,‏ 21 בנובמבר 2013
↑  הולידיי חותם על חוזה בגולדן סטייט, באתר הקבוצה, 8 בספטמבר 2014
↑  הולידיי חותם על חוזה באטלנטה, באתר הקבוצה, 9 ביולי 2015
↑  שיקגו מצרפת את הולידיי, באתר הקבוצה, 18 בפברואר 2016
↑  סיכום המשחק בין שיקגו לפילדלפיה, באתר USA Today,‏ 14 באפריל 2016
↑  הניקס מצרפים את רוז והולידיי, באתר הקבוצה, 22 ביוני 2016
↑  הולידיי חותם על חוזה בשיקגו, באתר הקבוצה, 10 ביולי 2017
↑  סיכום המשחק בין שיקגו לקליבלנד, באתר ESPN,‏ 24 בדצמבר 2018
↑  הולידיי נשלח בטרייד לממפיס, באתר הקבוצה, 3 בינואר 2019
↑  סיכום המשחק בין ממפיס לדאלאס, באתר ESPN,‏ 8 באפריל 2019
↑  הולידיי חותם על חוזה באינדיאנה, באתר הקבוצה, 31 ביולי 2019
↑  ג'סטין, ג'רו וארון עושים היסטוריה ב-NBA, באתר ESPN,‏ 28 בדצמבר 2019
גפ"ת

מיקום הגפ"ת בעמוד גמרא (תלמוד בבלי, מסכת ברכות, דף ב', עמוד א' העמוד הראשון בש"ס הבבלי): באמצע הטקסט של הגמרא מימין פירוש רש"י משמאל תוספות
גפ"ת (ראשי תיבות: גמרא, פירוש רש"י, תוספות) היא צורת הדף היסודית של התלמוד המודפס, הבנויה מטקסט התלמוד במרכז ופירושי רש"י ותוספות משני צדדיו. צורה זו נקבעה בדפוס של  משפחת שונצינו בשנת רמ"ד (1484) וכמעט כל הדפוסים שאחריו שמרו על מסגרת זו, כשהם מוסיפים פירושים וביאורים בשולי הדפים ובסוף כל מסכת. בעקבות הדפוסים התעצבה צורת הגפ"ת כצורת לימוד בסיסית ונפוצה של התלמוד הבבלי.
לימוד הגפ"ת > גמרא

השלב הראשוני בלימוד גפ"ת הוא לימוד טקסט הגמרא עצמו. זהו הלימוד הבסיסי ביותר המהווה את השלד לכל הדיון הפרשני וההלכתי שבא אחריו.
לימוד הגפ"ת > פירוש רש"י

אף שניתן להבין גמרא לאחר שלומדים את המונחים ויודעים את השפה הארמית, חסרה בלימוד הגמרא הרחבה על פי מושגים שאינם קיימים בדף אלא ממקורות אחרים. הרחבה זו מתאפשרת בין היתר על ידי לימוד פירוש רש"י, המשלב ביאור מונחים, ביאור מהלכי הגמרא ופתרון קשיים נוספים העומדים בפני הלומדים.
לימוד הגפ"ת > תוספות

לימוד התוספות, (וליתר דיוק החלקים מספרות בעלי התוספות המופיעים על גבי המבנה המסורתי של דף הגמרא) מהווה נדבך נוסף בלימוד הבסיסי וכולל העמקה בבירור השיטות ההלכתיות השונות, יישוב קשיים המתעוררים כתוצאה מהשוואה בין סוגיות שונות בש"ס וכן הלאה.
גפ"ת במסגרות הלימוד

לצד לימוד של גמרא ורש"י בלבד מצד אחד, ולימוד מקיף של מפרשים נוספים מצד שני, מהווה לימוד גפ"ת מודל ביניים ובהרבה מהישיבות קיים לימוד מסודר של גפ"ת ככזה. בהרבה מהישיבות מתקיים סדר בקיאות בו לומדים דפי גפ"ת כאשר הדגש הוא על היקף והתקדמות מהירה וסדרי עיון שבו משמש הגפ"ת כבסיס ללימוד בעיון או בפלפול עם לימוד של עוד ראשונים.
קיימות מסגרות מבחנים על דפי גפ"ת, כך לדוגמה במוסדות צאנז מפעל הש"ס ומבחני ושננתם. לימוד גפ"ת באופן מלא (ולא רק גמרא ורש"י) הוא מסגרת הכרחית לפי מייסד מפעל הש"ס, הרב יקותיאל יהודה הלברשטאם.
גרנד פריירי (קנדה)

| --- | --- |
דגל גרנד פריירידגל גרנד פריירי

 מדינה:  קנדה קנדה
 פרובינציה:  אלברטה אלברטה
 מחוז:  צפון אלברטה
 ראש העיר:  ג'קי קלייטון
 תאריך ייסוד:  1883
 שטח:  72.80 קמ"ר
 גובה:  650 מטרים
 אוכלוסייה:  ‏
  ‑ בעיר:  64,141 (2021)
  ‑ צפיפות:  755.9 נפש לקמ"ר (2015)
 קואורדינטות:  55°10′15″N 118°47′41″W﻿ / ﻿55.17083°N 118.79472°W﻿ / 55.17083; -118.79472
 אזור זמן:  UTC -7
 www.cityofgp.com
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי גרנד פריירי(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי גרנד פריירי(למפת אלברטה רגילה) אדמונטון קלגרי רד דיר לת'ברידג' מדיסין הט קולומביה הבריטית הטריטוריות הצפון-מערביות ססקצ'ואן ארצות הבריתגרנד פריירי(למפת אלברטה מוגדלת) אדמונטון קלגרי רד דיר לת'ברידג' מדיסין הט קולומביה הבריטית הטריטוריות הצפון-מערביות ססקצ'ואן ארצות הבריתגרנד פריירי  he tabBackground:;tabBorder:#aaa;defaultTab:0;
גרנד פריירי (באנגלית: Grande Prairie) היא עיר בצפון-מערב פרובינציית אלברטה, קנדה. העיר ממוקמת כ-456 ק"מ צפונית-מערבית לאדמונטון, בירת אלברטה, והיא מוקפת במחוז גרנד פריירי מספר 1.
לפי מפקד האוכלוסין הלאומי של 2011 מנתה העיר כ-55,000 תושבים והייתה השביעית בגודלה בפרובינציית אלברטה. ב-2015 לפי המפקד הפרובינציאלי היו בעיר למעלה מ-68,000 תושבים, המעיד על גידול משמעותי ומהיר באוכלוסייה. בין השנים 2001–2006 קצב גידול האוכלוסייה בעיר היה מן המהירים בקנדה.
ברבור המחצצר נבחר כסמל העיר עקב קרבתה לנתיב הנדידה ולמרכזי הקינון הקיציים של העוף. בעקבות זאת מכונה גרנד פריירי לעיתים "עיר הברבור". בנוסף, הדינוזאור מוכר כסמל בלתי רשמי של גרנד פריירי, כתוצאה מהתגליות הפלאונטולוגיים באזוריים מצפון וממערב לעיר.
כלכלה

גרנד פריירי נהנית מכלכלה מגוונת. ענפי התעשייה העיקריים הם נפט, גז, חקלאות, יערנות ושירותים בתחום המזון.
החקלאות, שהייתה משענה העיקרי של כלכלת העיר מאז ייסודה בתחילת המאה ה-20, נשארה גם כיום חלק בלתי מבוטל מהכלכלה המקומית. למרות מיקום האזור צפונית לקו הרוחב 55°, האקלים הנוח יחסית מאפשר את שגשוג החקלאות, והאזור הוא המעוז החקלאי הצפוני ביותר בצפון אמריקה. הגידולים באזור כוללים חיטה, שעורה, שיבולת-שועל וקנולה. באזור גם מגדלים בהמות דוגמת בקר וביזונים.
הערות שוליים

↑  פרופיל מפקד אוכלוסין, סטטיסטיקס קנדה.
| --- | --- |
בקרת זהויות :  NLI: 987007531822905171  GND: 4770353-2  LCCN: n81080094  MusicBrainz: a8e6764b-43f2-4bfc-91a2-fb43629407a6  VIAF: 125408177   WorldCat (עם VIAF): 125408177 
ערך זה הוא קצרמרבנושא יישובים בקנדה. אתם מוזמנים לתרום לוויקיפדיה ו.
גשר רחוב קנון

| --- | --- |

 מידע כללי
 סוג:  girder bridge, גשר פלדה, גשר רכבת 
 מיקום:  לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1883
 תאריך פתיחה רשמי:  1866 
 חומרי בנייה:  פלדה 
 אדריכל:  ג'ון וולף-בארי 
 קואורדינטות:  51°30′30″N 0°05′31″W﻿ / ﻿51.508333333333°N 0.091944444444444°W﻿ / 51.508333333333; -0.091944444444444
  (למפת לונדון מוגדלת) קנט סארי ברקשייר בקינגהאם הרטפורדשייר אסקסגשר רחוב קנון(למפת לונדון רגילה) קנט סארי בר. בקי. הרטפורדשייר אסקסגשר רחוב קנון(למפת הסיטי של לונדון רגילה) גשר רחוב קנון(למפת הסיטי של לונדון מוגדלת) גשר רחוב קנון
 
גשר הרכבת של רחוב קנון (באנגלית: Cannon Street Railway Bridge) הוא גשר רכבת במרכז לונדון מעל נהר התמזה. הגשר מאפשר מעבר רכבות מסאת'ק שבגדה הדרומית של הנהר לתחנת רחוב קנון בגדה הצפונית של הנהר.
היסטוריה

בעת הקמתו נקרא הגשר "גשר אלכסנדרה" (באנגלית: Alexandra Bridge) על שם אלכסנדרה מדנמרק אשתו של המלך אדוארד השביעי.
הגשר תוכנן על ידי ג'ון הנקשו וג'ון וולף-בארי עבור קו הרכבת סאות' איסטרן, ונפתח לציבור לאחר שלוש שנות בנייה, בשנת 1866. הגשר כלל חמש קשתות ברזל יצוק העומדות על עמודים דוריים מברזל. הגשר הורחב בין השנים 1886–1893 על ידי פרנסיס בריידי ושופץ בין 1979–1982.
בשנת 1989 אירע מתחת לגשר אסון מרצ'יונס.
ראו גם

תחנת רחוב קנון
גשר ריו-ניטרוי

| --- | --- |

 מידע כללי
 סוג:  girder bridge, גשר, גשר אגרה 
 שימוש:  מכוניות
 מיקום:  בין ריו דה ז'ניירו וניטרוי
 מדינה:  ברזיל ברזיל
 הקמה ובנייה
 תקופת הבנייה:  ?–1969
 תאריך פתיחה רשמי:  4 במרץ 1974 
 חומרי בנייה:  בטון מזוין
 עלות:  298 מיליון דולר
 אדריכל:  A.A. Noronha
 מידות
 אורך:  13,290 מטר
 גובה:  72 מטר
 מידע טכני
 מִפְתָּח מרבי:  300 מ' 
 קואורדינטות:  22°52′16.37″S 43°9′12.26″W﻿ / ﻿22.8712139°S 43.1534056°W﻿ / -22.8712139; -43.1534056
  תוואי הגשר
 
גשר ריו-ניטרוי (בפורטוגזית Ponte Rio-Niterói) הוא גשר הנמצא במפרץ גואנברה ומחבר בין הערים ריו דה ז'ניירו וניטרוי שבברזיל. באופן רשמי הוא נקרא גשר הנשיא קוסטה אה סילבה (Ponte Presidente Costa e Silva), על שמו של הנשיא ארטור דה קוסטה אה סילבה שאישר את בנייתו.
היסטוריה

ב-23 באוגוסט 1968 החל פרויקט הבנייה את דרכו במעמד אליזבת השנייה מלכת הממלכה המאוחדת והנסיך פיליפ דוכס אדינבורו לצד מריו אנדראזה, שר התחבורה של ברזיל. בניית הגשר מומנה בעזרת הלוואת מבנקים אנגליים וממשלת ברזיל. העבודות הבנייה החלו ב-1969 ונמשכו עד 1974. אורכו 13.29 קילומטר, מתוכם 8.836 קילומטר על פני המים. רוחבו של הגשר 26.60 מטר. הגובה המרבי של המקטע המרכזי הוא 72 מטר מעל פני הים. שני נתיבי נסיעה של 12.20 מטר כל אחד, ובכל אחד מהם שלושה מסלולים.
עם חנוכתו היה הגשר השני באורכו בעולם והארוך ביותר ללא שימוש במגדלים. תכנון באמצעות מגדלים לא התאפשר מאחר שהוא ממוקם בנתיב הטיסה של נמל תעופה סנטוש דומונט, ומגדלים על פני הגשר היו חוסמים את נתיבי הגישה אל שדה התעופה.
עם סיום העבודות עמד צפי מעבר כלי הרכב היומי על 9,202 מכוניות, 4,868 משאיות, 1,795 אוטובוסים ובסך הכול 15,865 כלי רכב. כיום עוברים בממוצע יותר מ-230,000 כלי רכב על הגשר. מאז שנת 1995 נוהל הגשר בידי חברה פרטית. הגשר הוא חלק מהכביש הארצי BR-101.
הערות שוליים

↑  https://www.kyinbridges.com/who-built-the-rio-niteroi-bridge/
| --- | --- |
בקרת זהויות :  VIAF: 315129743   WorldCat (עם VIAF): 315129743 
גשר ריו-ניטרוי
גשר רוסקי

| --- | --- |
 מראה לילי ומראה כללי
מראה לילי ומראה כללי
 מידע כללי
 סוג:  גשר מעוגן כבלים 
 שימוש:  מכוניות
 כתובת:  ולדיווסטוק 
 מיקום:  ולדיווסטוק, בין חצי האי נאזימוב לאי הרוסי
 מדינה:  רוסיה 
 בעלים:  ממשלת מחוז פרימוריה
 מפעיל:  NPO Mostovik SK MOST
 הקמה ובנייה
 תקופת הבנייה:  2008–2012 (כ־4 שנים)
 תאריך פתיחה רשמי:  יולי 2012 
 חברת בנייה:  מכון Giprostroymost NPO Mostovik
 שיטת בנייה:  גשר מעוגן כבלים
 חומרי בנייה:  פלדה
 עלות:  1.1 מיליארד דולר
 אדריכל:  ו. קורפין
 מידות
 אורך:  3,100 מטר
 רוחב:  29.5 מטר
 גובה:  320.9 מטר
 מידע טכני
 מפתחים:  11 
 מִפְתָּח מרבי:  1,104 מטרים
 נתיבים:  4
 מידע נוסף:  בעת חנוכתו היה הגשר מעוגן הכבלים הגדול בעולם
 קואורדינטות:  43°03′47″N 131°54′30″E﻿ / ﻿43.06306°N 131.90833°E﻿ / 43.06306; 131.90833
 www.rusmost.ru
 he
 
גשר רוסקי או פשוט הגשר הרוסי (ברוסית: Русский мост) הוא גשר מעוגן כבלים בעיר ולדיווסטוק העובר מעל מפרץ בוספורוס המזרחי ומאחד את חצי האי נאזימוב עם כף נובוסילסקי באי הרוסי. בניית הגשר החלה ב-3 בספטמבר 2008 והושלמה לקראת אירוח פסגת APEC בשנת 2012.
זהו הגשר השני בגובהו בעולם, גובהו מגיע ל-324 מטרים ובעת בנייתו הוא היה לגשר מעוגן כבלים הגדול בעולם, באורך 1,104 מטרים. שר התחבורה איגור לוויטין תיאר את הגשר בתור האובייקט המורכב והייחודי ביותר, לא רק כחלק מההכנות לפסגת APEC כי אם בתחום ההנדסה בכלל ברוסיה ובעולם.
הפרויקט נבנה על ידי חברת NPO Mostovik.
תוכנית ראשונה לבניית גשר בלב העיר ולדיווסטוק, שיחבר את חצי נאזימוב עם האי הרוסי (רוסקי) הוקמה עוד בשנת 1939 אך לא יושמה.
באוקטובר 2007 חברת NPO Mostovik זכתה במכרז לבניית גשר שיחבר את העיר עם האי הרוסי, כאשר כשותף עיקרי לבנייה הצטרף מכון Giprostroymost מסנקט פטרבורג, שהתמחה בבניית גשרים. עלות התכנון עצמו עלה 643 מיליון רובלים רוסיים והושלם כחצי שנה לפני תום מועד ההגשה במרץ 2008.
במאי 2008 הוגשו תוכניות העבודה לממשלת מחוז פרימוריה וב-31 באוגוסט 2008 אושר בהתחלת העבודה בתאם להנחיית הממשל המקומי וצו נשיאותי. הבנייה הושלמה 4 שנים לאחר מכן והגשר נחנך ב-2 ביולי 2012. חודש לאחר מכן נפתח הגשר לכלל הציבור.
מאפיינים

המשקל הכולל של קורות המתכת הראשיות: 23,000 טון
האורך הכולל של הגשר: 1,885.53 מטר
האורך הכולל עם רמפות: 3,100 מטרים
מפתח מרבי של הגשר: 1,104 מטרים
רוחב הגשר: 29.5 מטרים
הרוחב הכולל של הכביש המהיר: 21 מטרים
מספר הנתיבים: 4 (2 בכל צד)
מספר העמודים: 2
גובה העמודים: 320.9 מטרים
הכבל הארוך/הקצר: 579.83 מטרים/135.771 מטרים
גלריה

מראה לילי אל הגשר
בניית הגשר, סוף 2011
הגשר לאחר שנחנך, 2013
דגל ערב הסעודית

| --- | --- |

 סוג הדגל:   דגל מדיני וצבאי, דגל הצי המדיני והצבאי
 יחס אורך/גובה:  2:3
 הונף לראשונה:  1912
 קבלת מעמד רשמי:  1938
 מוטיבים עיצוביים:  דגל ירוק, כיתוב השהאדה בלבן, פגיון מתחת
 גרסאות נוספות

 
  דגל הצי הצבאי
דגל ערב הסעודית (בערבית: علم السعودية – עַלַם א-סעודִ֫יה) הוא דגלה הלאומי של ערב הסעודית. עיצובו רקע ירוק, ועליו כתובת ה"שהאדה" בערבית וחרב המסמלת צדק, שניהם בצבע לבן.
היסטוריה

דגל ערב הסעודית מקורו בדגל התנועה הוואהבית, שהוקמה בתחילת המאה ה-18.
מספר מדינות סעודיות קדומות, בהם אמירות א-דִּרְעִיה (1727–1818), אמירות נג'ד (1822–1891) ואמירות ריאד (1902–1921) החזיקו בדגל ירוק ששלישו הימני לבן, ועליו השהאדה.
ב-1912, לאחר כיבוש אל-אחסא והקמת אמירות ריאד ואל-אחסה, הוסיף אבן סעוד לדגלו שתי חרבות לבנות מוצלבות מעל השהאדה, לסמל את כיבושיו וחוזקו.
ב-1921, לאחר הקמת סולטנות נג'ד, הוסרה חרב אחת מהדגל, כיוון ששם המדינה כלל רק מילה אחת.
ב-1926, לאחר הקמת ממלכת נג'ד וחג'אז, הועברה החרב לתחתית הדגל ונוסף לו הכיתוב "نصر من الله وفتح قريب", הלקוח מסורת א-צף, ומתורגם בתרגום אורי רובין כ"ניצחון מעם אלוהים והכרעה קרבה ובאה".
עם הקמת ממלכת ערב הסעודית בשנת 1932 אימצה הממלכה דגל שכלל רק את השהאדה, כתובה בקליגרפיה, ותחתיה חרב. בשנים שלאחר המדינה הוצר הפס הלבן שמימין לדגל ב-1934, והוסר ב-1937.
בשנת 1978 קיבל הדגל את עיצובו הנוכחי, עם החלפת החרב שעל הדגל.
ב-2007 הוצע לקבל דגל אזרחי נוסף לערב הסעודית, שישמש את הממלכה לצורכי חול, בנוסף לדגל הרשמי שעליו כתובה השהאדה.